Yazit Ahmad

Yazit Ahmad (10 Mei 1962 — 26 September 2019)Yazit Search pergi buat selama-lamanya Malaysiakini (26 September 2019). Dicapai pada 27 September 2019. merupakan seorang pemuzik Malaysia, terkenal sebagai pemain dram kumpulan Search yang telah menerbitkan lebih 20 album studio yang terjual laris, berpuluh-puluh lagu dan single yang terlaris, dan puluhan konsert yang sering terjual habis tiketnya.Ketika Band Malaysia Kuasai Musik Indonesia KapanLagi.com (30 Jun 2012). Dicapai pada 18 Ogos 2012. Selain itu, beliau turut bergiat aktif bersama kumpulan Rampage yang ditubuhkan pada 2001.Ramlah Zainal (19 Disember 2018). Ketuk dram terapi Yazit Harian Metro. Dicapai pada 26 September 2019. Beliau merupakan penerima Anugerah Ikon Seniman Setiawangsa 2019.Ridzuan Abdul Rahman (8 Ogos 2019). Yazit terima anugerah Ikon Seniman Setiawangsa Harian Metro. Dicapai pada 26 September 2019. Beliau juga merupakan abang kepada Zahid Ahmad yang turut mencipta nama sebagai pemain dram profesional tanah air.

Kehidupan awal
Beliau dilahirkan pada 10 Mei 1962 di Johor Bahru, Johor. Yazit merupakan anak keempat daripada sepuluh beradik yang terdiri daripada tiga kakak perempuan serta tiga adik lelaki dan tiga adik perempuan.

Kerjaya muzik
Kerjaya Yazit dalam bidang muzik bermula sejak semasa kecil lagi. Beliau mula bermain dram dan bernyanyi di kelab Macinta, Johor Bahru sekitar akhir 1970-an. Turut bersamanya ketika itu ialah Hillary Ang yang bermain gitar utama, Din yang bermain gitar irama, Nasir yang bermain bes dan Zainal berperanan sebagai penyanyi.Riadz Radzi (26 September 2019). Perginya 'rhythm' Search - Yazit Ahmad (1962 - 2019) Harian Metro. Dicapai pada 27 September 2019.

Sesudah remaja, Yazit, Hillary dan Zainal mengenali dua orang iaitu, Amirrudin bin Zulkefly (Amir - gitar utama), dan Nicky Ooi (gitar bes) manakala Hillary diserap sebagai pemain gitar irama dengan menubuhkan kumpulan diberi nama The Second Traffic Jam pada tahun 1975. Mereka beraptai di sebuah studio di Komtar, Johor Bahru. Bagaimanapun, tidak lama kemudian Yazit, Hillary dan Zainal meninggalkan kumpulan itu untuk bermain muzik di sebuah kelab di Segamat dan kekosongan itu digantikan oleh Razakdan Wan telah menyertai kumpulan itu manakala Amir satu-satunya anggota kumpulan yang tinggal. Pada tahun 1977, Yazit masih lagi sebagai dram, Hillary diserap sebagai pemain gitar utama, dan Zainal masih lagi sebagai penyanyi dan diserap sebagai pemain gitar irama, mengenali Susan diserap sebagai keyboard dan Memek pemain bes asal indonesia untuk menubuhkan kumpulan muzik baharu yang diberi nama Flash. Pada tahun 1979, Hillary dan Yazit berhijrah ke Kuala Lumpur untuk bermain muzik di kelab Red Rooster. Pada tahun 1981, mereka kembali ke Johor Bahru apabila kumpulan ini dilanda perpecahan. Apabila Zainal, Susan dan Memek mengambil keputusan keluar dari Flash. Selepas keluar dari Flash, apabila Zainal ingin menubuhkan kumpulan yang di beri nama Rampa manakala Susan ingin menubuhkan kumpulan kumpulan Febians dan sekali gus sebagai pelakon. Kebetulan Yazit yang sudah mengenali Amy sebagai penyanyi utama selaku ketua utama dan pengasas kumpulan Search dan dijemput dua orang itu Nasir (bes) dan Din (gitar irama) untuk menyertai kumpulan Flash itu seterusnya mereka menukar nama kepada menubuhkan nama kumpulan Search. Ketika itulah nama Search mula dikenali di kelab-kelab rock di Kuala Lumpur. Sejak album sulung Search, Cinta Buatan Malaysia pada 1985, Yazit terbabit dalam semua proses rakaman album mereka kecuali album terbaru, Katharsis pada 2017.

Pada tahun 1999, Yazit pernah bersendirian memperjuangkan Search ketika menghasilkan album Selepas Banjir bersama pemuzik yang asing dalam kalangan peminat Search iaitu Moq (penyanyi), Shah (gitar) dan Zam (bass). Yazit meninggalkan Search pada 2016 akibat masalah kesihatan selain konflik peribadi bersama Search. Beliau kemudian menubuhkan kumpulan Rampage yang dianggotai Moq (penyanyi), Zam (bass), Jemboo (gitar) dan Rithan (gitar). Rampage merakamkan album pertama mereka bertajuk Rempuh pada 11 Oktober 2017.Ridzuan Abd Rahman (14 Oktober 2017). 'Saya tak pandai duduk diam' Harian Metro. Dicapai pada 27 Oktober 2017. "Apabila ada album baru, sekurang-kurangnya saya dapat bergerak ke sana ke mari berjumpa pelbagai pihak. Banyak perkara yang dapat saya lakukan antaranya berkongsi pengalaman dengan pemuzik dan peminat serta bercerita berkenaan album ini," Yazid berkata dalam temu ramah bersama Harian Metro.

Kehidupan peribadi
Yazit berkahwin dengan Ramlah Ahmad dan dikurniakan tiga anak, Razilah, Shahmirnuri dan Shafiqa.Hanisah Selamat (26 September 2019). Hasrat Yazit tunai umrah tidak kesampaian Berita Harian. Dicapai pada 27 September 2019.

Kematian dan legasi
Yazit meninggal dunia pada 26 September 2019 di  Unit Rawatan Rapi (ICU) Wad Urologi dan Nefrologi, Hospital Kuala Lumpur akibat kerosakan otak pada jam 11.55 pagi. Yazit sebelum ini dimasukkan ke HKL akibat jangkitan paru-paru namun dibenarkan keluar dua hari selepas itu.Raja Hisyam Raja Zaid (3 September 2019). Yazit Search tunjuk perkembangan positif, keluar dari zon merah Astro Awani. Dicapai pada 26 September 2019.Raja Hisyam Raja Zaid (3 September 2019). Yazit Search mengadu sesak nafas, dikejar ke HKL Astro Awani. Dicapai pada 26 September 2019. Beliau turut disahkan menghidap penyakit buah pinggang kronik sejak 2009.Yazit Search meninggal dunia Astro Awani (26 September 2019). Dicapai pada 26 September 2019. Jenazah beliau dibawa ke Masjid Salehuddin Al Ayubi di Taman Melati untuk disolat dan dikebumikan di Tanah Perkuburan Islam Raudatul Sakinah, Taman Selasih.Hanisah Selamat (26 September 2019). Yazit Search meninggal dunia Berita Harian. Dicapai pada 27 September 2019.

Pemain gitar kumpulan Metalasia, Rizal Abdul Halim kagum dengan semangat kental ditunjukkan Yazit. "Beliau boleh dianggap sebagai pejuang muzik sejati, di mana dia sanggup untuk mengenepikan kesakitan dihadapi bagi memenuhi undang persembahan dan sebagainya".Khairil Anwar Amin (26 September 2019). Perginya pejuang muzik sejati, legenda pemain dram negara Sinar Harian. Dicapai pada 1 Oktober 2019. Menurut M. Nasir, Yazit ialah seorang pemuzik sentimental, namun mempunyai semangat tinggi dalam memartabatkan industri muzik sehingga sanggup datang berjumpa dengan beliau menceritakan projek muzik akan datang sekalipun dalam keadaan sakit. Rakan seperjuangan Yazit, Hillary menyifatkan beliau sebagai pemain dram terbaik yang pernah dimiliki oleh Search: "Ketika saya mula-mula melihat Yazit bermain, saya tahu beliau ialah pemain dram yang saya inginkan dalam Search. Tak ada ragu-ragu".Yazit pemain dram terhebat pernah kami miliki - Hillary Ang Malaysiakini (29 September 2019). Dicapai pada 9 Oktober 2019.

Diskografi
Search
 Cinta Buatan Malaysia (1985)
 Langit Dan Bumi (1986)
 Mentari Merah Di Ufuk Timur (1987)
 Fenomena (1989)
 Karisma (1990)
 Rampage (1992)
 Gema Di Timur Jauh (1995)
 Rock 'N' Roll Pie (1996)
 Bikin Wilayah (1998)
 Selepas Banjir (1999)
 Gothik Malam Edan (2006)

Rampage
 Rempuh (2017)

Anugerah
 Anugerah Ikon Seniman Setiawangsa 2019.

Rujukan

Pautan luar
 Yazit Ahmad di Discogs

Kategori:Kelahiran 1962
Kategori:Kematian 2019
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Johor
Kategori:Pemuzik Malaysia